Diari Oficial de la Generalitat Valenciana


Sumari del DOGV 7086, del 09-08-2013 (2013/7547)

Subhasta d'un bé immoble a Sagunt, carrer de vianants - s/nom - Almardà.
------------------------------------------------------------------------

### Dades del document

Número de DOGV
:   7086

Data del DOGV
:   09-08-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/7547


Organisme emissor
:   Notaria de Rosa Maria Perez Guillot

Tipus de document
:   Subhasta

Subhasta d'un bé immoble a Sagunt, carrer de vianants - s/nom - Almardà. [2013/7547]  
Rosa María Pérez Guillot, notària del Col·legi de València, amb residència a Sagunt, faig saber:  
Que en la meua notaria, sítia al Port de Sagunt (València), plaça de Ramón de la Sota, número 9, baixos, es tramita la venda extrajudicial, conforme a l'article 129 de la Llei Hipotecària, de la finca hipotecada:  
Urbana, sítia a Sagunt, carrer de vianants - s/nom - Almardà, número 9, esc. 1, pta. 12: 12. Vivenda unifamiliar número 12, sítia en el terme municipal de Sagunt, amb accés pel carrer privat a què s'accedix des del carrer del Cigne, número 9; és la quinta, comptant des de l'esquerra, entrant pel carrer esmentat, de les 14 vivendes que formen este conjunt. És del tipus 1A. Es compon de planta baixa i pis alt i, sobre este, planta davall coberta, comunicades per escala interior, i amb distribució pròpia per a habitar, i garatge en la planta baixa. La parcel·la d'ús privatiu corresponent a esta vivenda ocupa una superfície de 113 metres quadrats, dins de la qual està construïda l'esmentada vivenda, que ocupa una total superfície útil, entre les tres plantes, de cent noranta-sis metres i quaranta-cinc decímetres quadrats, i una superfície construïda de 220,90 metres quadrats; la construcció ocupa una superfície solar de 88,39 metres quadrats, i la resta de superfície, fins a la total citada, és zona destinada a jardí i esplai, d'ús exclusiu d'esta vivenda. Afronta: al davant, l'esmentat carrer privat; a la dreta entrant, la vivenda unifamiliar número 13; a l'esquerra, la vivenda unifamiliar número 11; i al darrere, la vivenda unifamiliar número 5.  
  
És la finca número 12 d'orde general.  
Quota: 7 per cent.  
Títol: la finca descrita la va adquirir l'entitat Voltrex Material Quirúrgico, SL, per compra a l'entitat Jedoman, SL, en virtut d'escriptura autoritzada pel notari de Manises Rafael Fabra Aparici, en data 2 d'abril de 2007, amb el número quatre-cents cinquanta-nou de protocol.  
  
Inscripció: al Registre de la Propietat de Sagunt número 1, tom 2529, llibre 474, foli 37, finca 33574, inscripció 3a.  
Atés que és procedent la subhasta de la finca se'n fan saber les condicions:  
Tindrà lloc en la meua notaria. La primera subhasta l'11 de setembre de 2013, a les 10.00 hores. El tipus base és el de tres-cents setanta-sis mil cinquanta-set euros amb setanta-un cèntims d'euro (376.057,71 €); si no hi ha postor o si resultara fallida, la segona subhasta, el 7 d'octubre de 2013, a les 10.00 hores, el tipus de la qual serà el 75 per cent de la primera; en els mateixos casos, la tercera subhasta el 4 de novembre de 2013, a les 10.00 hores, sense subjecció a tipus, sense perjuí dels límits establits en els articles 670 i 671 de la Llei d'Enjudiciament Civil; i si hi haguera pluralitat de millores en la tercera subhasta, la licitació entre millorants i millor postor l'11 de novembre de 2013, a les 10.00 hores.  
La documentació i el certificat del registre a què es referixen els articles 236.a i 236.b del Reglament Hipotecari poden consultar-se en la notaria de dilluns a divendres de 09.00 a 13.00 hores. S'entendrà que tot licitador accepta com a suficient la titulació aportada. Les càrregues, els gravàmens i els assentaments anteriors a la hipoteca que s'execute continuaran vigents. Els licitadors hauran de consignar, prèviament a la subhasta, en la notaria, una quantitat equivalent al 30 per cent del tipus que corresponga en la primera i segona subhasta, i en la tercera un 20 per cent del tipus de la segona, per mitjà d'un xec bancari a nom del notari. Podran fer-se postures per escrit en plec tancat, acompanyades del justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'este o d'un creditor posterior podrà fer-se amb la condició de cedir-la a un tercer.  
  
Sagunt, 16 de juliol de 2013.- La notària: Rosa María Pérez Guillot.